Diari Oficial de la Generalitat Valenciana


Sumari del DOGV 9318, del 12-04-2022 (2022/3168)

ORDRE 19/2022, de 7 d'abril, de la Conselleria d'Educació, Cultura i Esport, per la qual es deroguen diverses ordres reguladores de subvencions d'aquest departament.
---------------------------------------------------------------------------------------------------------------------------------------------------------------------

### Dades del document

Número de DOGV
:   9318

Data del DOGV
:   12-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3168


Data del document
:   07-04-2022

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública
    * patrimoni cultural
    * cultura
    * esport

ORDRE 19/2022, de 7 d'abril, de la Conselleria d'Educació, Cultura i Esport, per la qual es deroguen diverses ordres reguladores de subvencions d'aquest departament. [2022/3168]  
Preàmbul  
  
El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi a conseqüència de la covid-19, en l'article 4, apartat 2, modifica l'article 160.2.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i disposa que les ordres aprovatòries de les bases reguladores de la concessió de les subvencions no tindran la consideració de disposicions de caràcter general.  
El Consell Jurídic Consultiu de la Comunitat Valenciana, en sessió plenària de 2 de juny de 2021, va aprovar, per unanimitat, una «moció en relació amb les bases reguladores de subvencions» que es va elevar al Consell. L'objecte perseguit per aquesta moció va ser donar a conéixer la interpretació de l'alt òrgan consultiu sobre les conseqüències de la modificació legislativa. En la moció esmentada es fan, entre altres, les reflexions següents:  
a) «La voluntat de l'autor de la norma ha sigut que les bases reguladores pro futuro siguen aprovades (a partir de l'entrada en vigor del Decret llei), no com a disposicions generals amb vocació de permanència, sinó com a actes administratius múltiples, per a convocatòries concretes o vinculades a plans estratègics de subvencions de duració concreta i així hi queda expressament previst i, per tant, sense vocació indefinida».  
b) «El Decret llei ha congelat les bases reguladores de subvencions aprovades com a disposicions generals amb anterioritat a l'entrada en vigor del decret llei esmentat».  
c) «En el cas que es pretenga la modificació o derogació d'aquestes bases haurà de realitzar-se mitjançant una disposició de caràcter general d'igual rang, que, així mateix, serà aprovada mitjançant una ordre ex articulo 37 de la Llei 3/1985, del Consell».  
d) «No podran, per contra, ser modificades o derogades les bases existents mitjançant bases reguladores aprovades amb posterioritat a l'entrada en vigor del Decret llei que participen de la naturalesa d'actes administratius», i això d'acord amb el «principi d'inderogabilitat singular», recollit en l'article 37 de la Llei 39/2015, del procediment administratiu comú, i en l'article 41 de la Llei 5/1983, del Consell».  
  
e) «En qualsevol cas, no s'estima aconsellable la derogació de les bases reguladores de subvencions de manera general i indiscriminada, i és aconsellable que es verifique un examen previ en el marc de cada conselleria en el qual s'analitzen i es determinen quines, si escau, han de ser o no derogades.»  
Atenent els punts exposats de la moció del nostre alt òrgan consultiu, s'ha efectuat una anàlisi de les diferents ordres reguladores de concessió de subvencions vigents en l'àmbit competencial de la Conselleria d'Educació, Cultura i Esport amb el propòsit de determinar quines d'aquestes poden mantindre íntegrament la vigència, i quines altres, per contra, requereixen una revisió per a millorar la regulació que contenen, així com l'eficiència i l'eficàcia de les accions de foment que contemplen.  
D'aquesta manera, s'ha conclòs que és necessari derogar les ordres de bases que a continuació s'enumeren, pels motius que s'expressen per a cadascuna d'elles.  
1. Ordre 41/2016, de 29 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana.  
La seua derogació està motivada per la necessitat de millorar el procediment de concessió i els processos associats, així com el seguiment i control de les subvencions que regula, i establir en les noves bases reguladores que han de substituir aquestes un marc comú que permeta un major detall en cada convocatòria d'aquestes ajudes.  
2. Ordre 65/2016, de 18 d'octubre, de la Conselleria d'Educació, Investigació, Cultura i Esport, per la qual s'aproven les bases reguladores del procediment de subvencions a ajuntaments, mancomunitats de municipis i entitats locals menors de la Comunitat Valenciana i municipis del Carxe que realitzen activitats de promoció de l'ús del valencià.  
  
La seua derogació resulta necessària per a poder aprovar unes noves bases que incorporen la plena tramitació telemàtica de les ajudes que regulen i actualitzen les normes reguladores d'aquestes, incorporant les millores aconsellades per l'experiència acumulada en la seua gestió des de l'any 2016.  
3. Ordre 69/2016, de 4 de novembre, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música o de dansa de la Comunitat Valenciana.  
La seua derogació resulta necessària per a poder dictar unes noves bases reguladores d'aquesta matèria que permeten una millor planificació de l'oferta formativa d'ensenyances artístiques i, sobretot, la incorporació al sistema d'Innovació Tecnològica Administrativa per a Centres i Alumnat de la Conselleria d'Educació, Cultura i Esport (ITACA) tant de l'alumnat que les cursen, com dels centres que les imparteixen.  
4. Ordre 83/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la difusió del llibre i la lectura, modificada parcialment per l'Ordre 5/2019, de 27 d'agost, de la Conselleria d'Educació, Cultura i Esport.  
La modificació de les bases reguladores que conté es justifica en la necessitat de definir una nova relació i distribució de les despeses subvencionables i dels percentatges de les ajudes, atesa la crisi sanitària ocasionada per la covid-19 i la gran afectació que provoca en la realització de les activitats que constitueixen l'objecte d'aquestes subvencions.  
  
5. Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte.  
Amb la seua derogació i la redacció d'unes noves bases reguladores es pretén fomentar la incorporació de les alumnes en el primer curs dels cicles formatius i cursos d'especialització en els quals s'aprecie una diferència significativa de matrícula entre homes i dones, en centres públics de la Comunitat Valenciana, ajustant les convocatòries i les subvencions als ulteriors cicles formatius. També ha de servir per a millorar els procediments de concessió, seguiment i control d'aquestes ajudes i per a establir en les bases reguladores un marc comú d'aquestes subvencions, que seran objecte de desenvolupament i detall mitjançant les corresponents resolucions de convocatòria.  
  
6. Ordre 6/2017, de 23 de febrer, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.  
La modificació de les actuals bases reguladores d'aquestes subvencions, i per tant la derogació de l'Ordre 6/2017, és necessària per a introduir-hi canvis que permeten modificar els criteris de valoració, així com adaptar les ajudes a les circumstàncies patrimonials actuals, i aclarir la tipologia i els requisits de les persones beneficiàries de les subvencions.  
7. Ordre 28/2017, de 7 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana.  
8. Ordre 34/2017, de 10 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a la construcció, ampliació, millora i recuperació de circuits pedestres en municipis de la Comunitat Valenciana.  
Respecte a les ordres 28/2017 i 34/2017, s'ha considerat necessària la redacció d'una nova ordre que comprenga totes les actuacions de foment en matèria d'infraestructures esportives, que amplie la possibilitat de demanar subvenció a tots els ajuntaments de la Comunitat Valenciana, que faça possible que les actuacions tinguen caràcter plurianual i que permeta millorar la gestió amb l'experiència de les convocatòries precedents.  
9. Ordre 39/2017, de 18 d'octubre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades als clubs esportius d'elit amb participació en competicions oficials internacionals o lligues de màxima categoria estatal d'esport no professional.  
Al respecte, s'ha considerat convenient la publicació d'una ordre que la substituïsca per a ampliar la tipologia dels beneficiaris d'acord amb el Decret 2/2018, de 12 de gener, del Consell, pel qual es regulen les entitats esportives de la Comunitat Valenciana, i per a poder millorar la gestió amb l'experiència de les convocatòries precedents.  
  
10. Ordre 8/2020, d'11 de juny de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.  
La derogació d'aquestes bases es justifica per la finalitat de facilitar i agilitar la gestió administrativa de les subvencions, aclarir els beneficiaris, modificar els criteris de valoració continguts en l'ordre per a facilitar la gestió, ajustar-les a la normativa vigent i adaptar-les a les circumstàncies actuals.  
La derogació de les bases reguladores abans esmentades s'ha de fer compatible amb el manteniment de l'aplicació de les bases derogades en els procediments de les convocatòries que s'hi vinculen, a fi d'evitar perjudicis als interessos legítims de les persones que puguen resultar afectades i en garantia del principi de seguretat jurídica.  
En l'elaboració d'aquesta norma s'ha actuat d'acord amb els principis de necessitat, eficàcia, proporcionalitat, seguretat jurídica, transparència i eficiència, tal com estableix l'article 129 de la Llei 39/2015, d'1 d'octubre, del procediment administratiu comú de les administracions públiques.  
La necessitat de dictar aquesta norma queda sobradament justificada amb les indicacions, transcrites més amunt del Consell Jurídic Consultiu de la Comunitat Valenciana en la moció de 2 de juny de 2021. S'atén la necessitat d'escometre els canvis jurídics necessaris per a continuar desenvolupant amb normalitat l'actuació subvencional d'aquesta conselleria, en àmbits tan sensibles com els que constitueixen l'objecte de l'acció de foment de les subvencions les bases reguladores de les quals es deroguen i que afecten a tot el nostre territori, i procurar millorar l'eficàcia i l'eficiència administrativa en la gestió d'aquestes matèries.  
  
El principi de proporcionalitat es compleix per atendre la mateixa consideració efectuada en la moció del Consell Jurídic Consultiu, en tant que deroguen únicament aquelles ordres vigents que, una vegada analitzades, necessiten una revisió per a millorar-ne l'acció protectora i de foment en les matèries de competència de la Conselleria d'Educació, Cultura i Esport.  
Quant al principi de seguretat jurídica, es constitueix precisament en un dels eixos d'aquesta ordre, ja que es pretén precisament obtindre seguretat jurídica i solucionar la incertesa derivada de la reforma introduïda en la matèria pel Decret llei 6/202. D'altra banda, la disposició transitòria de l'ordre pretén, igualment, dotar de seguretat jurídica els procediments iniciats amb anterioritat a la seua entrada en vigor.  
  
Quant a la transparència, si bé, atés l'abast purament derogatori, es prescindeix en aquest moment dels tràmits de participació i informació pública, tindrà complida satisfacció en els procediments encaminats a l'aprovació de les bases reguladores que substituïsquen les ara derogades.  
Per tot el que s'ha exposat, a proposta de l'Institut Valencià de Cultura, de la Direcció General de Cultura i Patrimoni, de la Direcció General d'Esport, de la Direcció General de Política Lingüística i Gestió del Multilingüisme i de la Direcció General de Formació Professional i Ensenyaments de Règim Especial, en virtut del que s'estableix en els articles 28 i 37 de la Llei de la Generalitat 5/1983, de 30 de desembre, del Consell, i en exercici de les competències atribuïdes pel Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions i el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, previ informe de l'Advocacia General i conforme amb el Consell Jurídic Consultiu de la Comunitat Valenciana.  
  
  
ORDENE  
  
Article únic. Derogació d'ordres reguladores de bases de subvencions  
  
Queden derogades les següents ordres reguladores de bases de subvencions:  
1. Ordre 41/2016, de 29 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana.  
2. Ordre 65/2016, de 18 d'octubre, de la Conselleria d'Educació, Investigació, Cultura i Esport, per la qual s'aproven les bases reguladores del procediment de subvencions a ajuntaments, mancomunitats de municipis i entitats locals menors de la Comunitat Valenciana i municipis del Carxe que realitzen activitats de promoció de l'ús del valencià.  
  
3. Ordre 69/2016, de 4 de novembre, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música o de dansa de la Comunitat Valenciana.  
4. Ordre 83/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la difusió del llibre i la lectura, modificada parcialment per l'Ordre 5/2019, de 27 d'agost, de la Conselleria d'Educació, Cultura i Esport.  
5. Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte.  
6. Ordre 6/2017, de 23 de febrer, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.  
7. Ordre 28/2017, de 7 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana.  
8. Ordre 34/2017, de 10 d'agost, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a la construcció, ampliació, millora i recuperació de circuits pedestres en municipis de la Comunitat Valenciana.  
9. Ordre 39/2017, de 18 d'octubre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades als clubs esportius d'elit amb participació en competicions oficials internacionals o lligues de màxima categoria estatal d'esport no professional.  
10. Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.  
  
  
DISPOSICIÓ ADDICIONAL  
  
Única. Incidència pressupostària  
Aquesta ordre no té incidència pressupostària i no comportarà cap increment de la despesa per a la seua aplicació.  
  
  
DISPOSICIÓ TRANSITÒRIA  
  
Única. Règim aplicable als procediments en tramitació  
Als procediments de subvencions iniciats abans de l'entrada en vigor d'aquesta ordre no els serà aplicable el que es disposa en aquesta, regint-se per les bases reguladores vigents en el moment de la seua incoació.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 7 d'abril de 2022  
  
El conseller d'Educació, Cultura i Esport,  
VICENT MARZÀ I IBÁÑEZ